Diari Oficial de la Generalitat Valenciana


Sumari del DOGV 3466, del 01-04-1999 (1999/1990)

ACORD de 28 de gener de 1999, de la Comissió Territorial d'Urbanisme de València, referit a la modificació número 3 de les Normes Subsidiàries de Buñol relativa a la pedrera Dolores.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   3466

Data del DOGV
:   01-04-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/1990


Data del document
:   28-01-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Buñol
    * pla d'urbanisme

ACORD de 28 de gener de 1999, de la Comissió Territorial d'Urbanisme de València, referit a la modificació número 3 de les Normes Subsidiàries de Buñol relativa a la pedrera Dolores. [1999/M1990]
  
Vist l'expedient remés per l'Ajuntament de Buñol referit a la modificació número 3 de les Normes Subsidiàries relativa a la pedrera Dolores, i de conformitat amb els següents:
  
Antecedents de fet
  
Primer
  
El projecte se sotmeté a informació pública mitjançant acord del Ple de l'Ajuntament en sessió del dia 22 de desembre de 1997. Després del pertinent període d'exposició pública, en el qual no es presentaren al·legacions, el mateix òrgan l'aprovà provisionalment en data 30 de març de 1998.
  
Segon
  
El projecte consta de memòria justificativa, plans d'informació i plans d'ordenació. A més, s'adjunta l'estudi d'impacte ambiental.
  
Tercer
  
L'objecte de la modificació és permetre la restauració d'una pedrera, denominada pedrera Dolores. Per a això es necessita afectar uns terrenys que estan classificats per les Normes Subsidiàries vigents com a sòl no urbanitzable d'especial protecció forestal. El que proposa la present modificació és qualificar els dits terrenys de sòl no urbanitzable d'especial protecció recursos naturals, com la resta de terrenys ocupats per la pedrera. L'àmbit afectat per la modificació té 52.000 metres quadrats.
  
La modificació es justifica per la impossibilitat material de programar una restauració dins dels límits del sòl qualificat de sòl no urbanitzable d'especial protecció recursos naturals, atés l'avançat grau d'explotació de la pedrera i la seua proximitat als dits límits.
  
Quart
  
El sotssecretari d'Urbanisme i Ordenació Territorial emeté informe previ, en data 26 de juny de 1998, ja que no podia ser elevat l'expedient al Ple de la Comissió Territorial d'Urbanisme mentre no s'emetera la declaració d'impacte ambiental.
  
Cinqué
  
Durant la tramitació de l'expedient se sol·licità informe a la Unitat de Mines del Servei Territorial d'Indústria de la Conselleria d'Ocupació, Indústria i Comerç, que fou emés, en data 21 de maig de 1998, on s'indica que la pedrera Dolores té autorització d'explotació de la Secció A).
  
En data 12 de novembre de 1998, la Direcció General de Desenvolupament Sostenible de la Conselleria de Medi Ambient emeté declaració d'impacte ambiental favorable respecte del present expedient.
  
Sisé
  
Buñol té les Normes Subsidiàries aprovades definitivament per la Comissió Territorial d'Urbanisme en data 1 de juny de 1987. Des d'aquest moment s'han tramitat dues modificacions puntuals de les dites normes, la segona d'aquestes de major transcendència, ja que adaptava les Normes Subsidiàries a la legislació vigent i incorporava alguns canvis de classificació i qualificació de sòl. Precisament un dels punts d'aquesta segona modificació puntual de les Normes consistia a qualificar de sòl no urbanitzable especial protecció recursos naturals els terrenys de la pedrera Dolores que, en aquell moment, tenien autorització municipal.
  
Seté
  
La Comissió Informativa de la Comissió Territorial d'Urbanisme de València, en sessió del 20 de gener de 1999, emeté informe relatiu al projecte que tractem, i es compleix així allò que s'ha preceptuat en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb allò que s'ha establit en l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, a l'efecte del compliment d'allò que s'ha preceptuat en l'article 27 de la LRAU.
  
Tercer
  
Atés el contingut de la modificació proposada, resulta determinant el caràcter favorable de la declaració d'impacte ambiental.
  
Quart
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Cinqué
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de Normes Subsidiàries de municipis menors de 50.000 habitants, de conformitat amb allò que s'ha disposat en els articles 55.1 i 39 de la LRAU, en relació amb els articles 9.1 i 10.A del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana, i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
A la vista de tot el que s'ha exposat anteriorment, la Comissió Territorial d'Urbanisme, en sessió del 28 de gener de 1999, acorda aprovar definitivament la modificació número 3 de les Normes Subsidiàries de Buñol, relativa a la pedrera Dolores.
  
L'Ajuntament de Buñol haurà de notificar el contingut del present acord a tots els particulars interessats en l'expedient de referència.
  
Contra la present resolució, que no posa fi a la via administrativa, es podrà interposar recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de la data de recepció de la present notificació.
  
Tot això sense perjuí es que puga exercir qualsevol altre recurs que s'estime oportú.